ซีอีโอ IP เก็บหุ้นเข้าพอร์ต หนุนถือ 30% ตอกย้ำพื้นฐานแกร่ง!
“ดร.ตฤณวรรธน์ ธนิตนิธิพันธ์” ซีอีโอ IP เก็บหุ้นเข้าพอร์ตอีก 9 แสนหุ้น หนุนถือเพิ่มเป็น 30.16% ตอกย้ำพื้นฐานแกร่ง หุ้น Growth Stock
“ดร.ตฤณวรรธน์ ธนิตนิธิพันธ์” ซีอีโอ IP เก็บหุ้นเข้าพอร์ตอีก 9 แสนหุ้น หนุนถือเพิ่มเป็น 30.16% ตอกย้ำพื้นฐานแกร่ง หุ้น Growth Stock
3 มี.ค. 2566

บริษัท อินเตอร์ ฟาร์มา จำกัด (มหาชน) หรือ IP รายงานกำไรสุทธิปี 2565 อยู่ที่ 131 ล้านบาท และมีรายได้รวมราว 1,600 ล้านบาท สร้างสถิติสูงสุดครั้งใหม่อย่างต่อเนื่อง ตอกย้ำการเป็นหุ้น Growth Stock พื้นฐานแข็งแกร่ง ทั้งนี้ภายหลังรายงานผลการดำเนินงาน ดร.ตฤณวรรธน์ ธนิตนิธิพันธ์ ประธานเจ้าหน้าที่บริหาร IP ได้เข้าซื้อหุ้น IP เพิ่มอีกราว 900,000 หุ้น ในช่วงระหว่างวันที่ 28 กุมภาพันธ์ – 1 มีนาคม 2566 ราคาเฉลี่ยอยู่ที่ 13.70 บาทต่อหุ้น ส่งผลให้ปัจจุบัน ดร.ตฤณวรรธน์ ธนิตนิธิพันธ์ ถือหุ้น IP จำนวน 112,335,170 หุ้น หรือคิดเป็นสัดส่วน 30.16%